


Z A P I S N I K
9. sjednice Vijeća Gradske četvrti Donja Dubrava,
održane 29. siječnja 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Mladen Šafranić – predsjednik VMO Donja Dubrava, Asmirka Belošević – članica VMO Novi Retkovec i Anto Ešegović – predsjednik VMO Stari Retkovec.

Nazočni djelatnici Službe za MS: 
Marija Nakić – v.d. voditeljice Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te ono može pravovaljano odlučivati. Otvara 9. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 7. sjednice. Budući da primjedbi nije bilo, nakon provedenog glasovanja utvrđuje da je zapisnik 7. sjednice jednoglasno prihvaćen.
Potom pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 8. sjednice jednoglasno prihvaćen.

Predsjednik utvrđuje da su članovi Vijeća prije sjednice primili prijedlog dopune dnevnog reda s pripadajućim materijalima. Predlaže dopunu točkom 10.b). Kako drugih vijećničkih prijedloga za dopunu nije bilo, nakon provedenog glasovanja predsjednik utvrđuje da je jednoglasno usvojen


DNEVNI RED:

1. Prijedlog zaključka o izmjeni Financijskog plana Gradske četvrti Donja Dubrava za 2017.
2. Prijedlog zaključka o izmjeni Programa održavanja komunalne infrastrukture na području Gradske četvrti Donja Dubrava u 2017. 
3. Prijedlog izvješća o radu Vijeća Gradske četvrti Donja Dubrava u 2017.
4. Prijedlog programa rada Vijeća Gradske četvrti Donja Dubrava za 2018.
5. Prijedlog financijskog plana Gradske četvrti Donja Dubrava za 2018.
6. Prijedlog programa održavanja komunalne infrastrukture na području Gradske četvrti Donja Dubrava u 2018.
7. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
8. Prijedlog zaključka o zakupu prostora za rad Mjesnog odbora Resnički gaj
9. Prijedlog zaključka o izgradnji parka za pse
10. Prijedlog zaključka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopunama Statuta Grada Zagreba
b) Prijedlog Odluke o izmjenama i dopunama Odluke o nerazvrstanim cestama
c) Prijedlog plana razvoja sustava civilne zaštite Grada Zagreba za 2018.
d) Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu
e) Prijedlog odluke o dopunama Odluke o komunalnoj naknadi
f) Prijedlog odluke o utvrđivanju prestanka važenja odluka Gradske skupštine Grada Zagreba o izradi urbanističkih planova uređenja/ izradi izmjena i dopuna urbanističkih planova uređenja
g) Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.
h) Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada
i) Prijedlog zaključka o davanju prethodne suglasnosti za donošenje odluke o prestanku društva, promjeni tvrtke i imenovanju likvidatora trgovačkog društva Terme Zagreb d.o.o.
j) Prijedlog programa međugradske i međunarodne suradnje
k) Prijedlog zaključka o prihvaćanju Sporazuma o provedbi integriranih teritorijalnih ulaganja u okviru Operativnog programa „Konkurentnost i kohezija“ u financijskom razdoblju 2014.-2020.
l) Prijedlog zaključka o davanju prethodne suglasnosti na Odluku o promjeni djelatnosti ustanove Regionalne energetske agencije Sjeverozapadne Hrvatske i sklapanju Dodatka II. Sporazumu o osnivanju ustanove Regionalna energetska agencija Sjeverozapadne Hrvatske
m) Prijedlog zaključka o utvrđivanju popisa poslovnih prostora koji su predmet neposredne prodaje
11. Pitanja, prijedlozi i obavijesti


Ad 1 - Prijedlog zaključka o izmjeni Financijskog plana Gradske četvrti Donja Dubrava za 2017.
Predsjednik utvrđuje da ukupan iznos ostaje isti, samo se preraspodjeljuje među stavkama. Otvara raspravu. Bez rasprave Vijeće jednoglasno donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2017.
(Tekst Zaključka priložen je ovom zapisniku i njegov je sastavni dio)
	
	
	
	
	
	
	
	
	
	

	
	
	
	
	
	
	
	
	
	


Ad 2 - Prijedlog zaključka o izmjeni Programa održavanja komunalne infrastrukture na području Gradske četvrti Donja Dubrava u 2017. 
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
ZAKLJUČAK
o izmjeni Programa održavanja komunalne infrastrukture
na području Gradske četvrti Donja Dubrava u 2017.

	1. U Programu održavanja komunalne infrastrukture na području gradske četvrti Donja Dubrava u 2017. (Službeni glasnik Grada Zagreba  2/17 i 23/17) točka 3. mijenja se i glasi: 
	„3. Planirana sredstva za financiranje ovog programa u iznosu od ukupno 8.569.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	odvodnja atmosferskih voda
	Vodoopskrba i odvodnja d.o.o.
	230.000,00

	3.2
	čišćenje javnih površina
	Zagrebački holding d.o.o., 
Podružnica Čistoća
	1.252.000,00

	3.3
	održavanje javnih površina
	Zagrebački holding d.o.o., 
Podružnica Zrinjevac
	2.859.000,00

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	4.228.000,00

	Ukupno
	8.569.000,00


"
	2. Ovaj će zaključak biti objavljen u Službenom glasniku Grada Zagreba.


Ad 3 - Prijedlog izvješća o radu Vijeća Gradske četvrti Donja Dubrava u 2017.
Predsjednik pita ima li primjedbi na Prijedlog izvješća o radu Vijeća u protekloj godini i otvara raspravu. Bez rasprave Vijeće jednoglasno donosi

IZVJEŠĆE O RADU VIJEĆA GRADSKE 
ČETVRTI DONJA DUBRAVA U 2017. GODINI
(Tekst Izvješća s tabelarnim prikazom priložen je ovom zapisniku i njegov je sastavni dio)


Ad 4 - Prijedlog programa rada Vijeća Gradske četvrti Donja Dubrava za 2018.
Predsjednik otvara raspravu o Prijedlogu programa rada Vijeća za 2018. Napominje da se većina zadataka predviđenih programom i odradi, osim naravno onoga što se odnosi na kapitalna ulaganja. Bez rasprave Vijeće jednoglasno donosi

PROGRAM RADA
VIJEĆA GRADSKE ČETVRTI
DONJA DUBRAVA ZA 2018. GODINU
(Tekst Programa rada priložen je ovom zapisniku i njegov je sastavni dio)


Ad 5 - Prijedlog financijskog plana Gradske četvrti Donja Dubrava za 2018.
Predsjednik pojašnjava Prijedlog financijskog plana za 2018. i otvara raspravu. Bez rasprave Vijeće jednoglasno donosi

FINANCIJSKI PLAN GRADSKE ČETVRTI 
DONJA DUBRAVA ZA 2018
(Tekst Financijskog plana priložen je ovom zapisniku i njegov je sastavni dio)



Ad 6 - Prijedlog programa održavanja komunalne infrastrukture na području Gradske četvrti Donja Dubrava u 2018.
Predsjednik otvara raspravu. Bez rasprave Vijeće jednoglasno donosi

PROGRAM
održavanja komunalne infrastrukture
na području Gradske četvrti Donja Dubrava u 2018.
(Tekst Programa priložen je ovom zapisniku i njegov je sastavni dio)



Ad 7 - Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
Predsjednik napominje članovima Vijeća da su u materijalima uz poziv za sjednicu dobili na znanje uputu u svezi korištenja sredstava s pozicije „Ostali nespomenuti rashodi poslovanja“. Sukladno uputi odnosno zakonskim propisima, financijskim sredstvima s te pozicije ne mogu se plaćati robe i usluge udrugama jer se one, prema Pravilniku o financiranju udruga iz proračuna Grada Zagreba, financiraju na temelju javnih natječaja ili javnih poziva. Sredstva s pozicije „Ostali nespomenuti rashodi poslovanja“ mogu se koristiti isključivo za potrebe i aktivnosti Vijeća kao i za financiranje aktivnosti i potreba ustanova čiji je osnivač Grad Zagreb. Otvara raspravu.
D. Šereg ističe kako iz uputa proizlazi da se mogu financirati samo ustanove kojima je osnivač Grad Zagreb, a mi toga nemamo baš puno na našem području, samo vrtiće i škole. 
Predsjednik napominje da se tim sredstvima škole i vrtići ne mogu uređivati jer se to radi kroz planove malih komunalnih aktivnosti, ali se mogu potpomagati njihovi programi i aktivnosti. Može se više sredstava ove godine odvojiti za Dane Dubrave.
Nakon završetka rasprave, Vijeće jednoglasno donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA


I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 160-3299 "Ostali nespomenuti rashodi poslovanja" za 2018. raspolaže sa 200.000,00 kn.
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                                       25.000,00 kn

2. Društvena, kulturna, sportska i druga događanja			        75.000,00 kn

3. Potrebe ustanova kojima je osnivač Grad Zagreb                              100.000,00 kn


                                                                             Ukupno:                       200.000,00 kn

        III.  Daje se ovlaštenje predsjedniku Vijeća Gradske četvrti Donja Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 160-3299 "Ostali nespomenuti rashodi poslovanja" za 2018. odobrava plaćanja do iznosa od  5.000,00 kn. 
      O potpisanim odobrenjima predsjednik Vijeća će izvijestiti Vijeće.

          IV. Ovaj će Zaključak biti dostavljen Gradskom uredu za mjesnu samoupravu.



Ad 8 - Prijedlog zaključka o zakupu prostora za rad Mjesnog odbora Resnički gaj
Predsjednik utvrđuje da je dosadašnji zakupodavac „Vulkan“ promijenio vlasničku strukturu, a dosadašnji ugovor o zakupu istječe. Ponude su dala dva potencijalna zakupodavca, a Vijeće Mjesnog odbora Resnički gaj razmotrilo je obje ponude i predložilo zakup prostora u privatnom stambenom objektu od 32 m². Otvara raspravu. Bez rasprave Vijeće jednoglasno donosi

   Z A K L J U Č A K
o zakupu prostora za rad Mjesnog odbora Resnički gaj

1. Podržava se Zaključak o prostoru za rad Vijeća Mjesnog odbora Resnički gaj, KLASA: 026-02/18-002/236; URBROJ:251-06-11/405-18-5 kojeg je donijelo Vijeće Mjesnog odbora Resnički gaj na 8. sjednici, 24. siječnja 2018.
1. Vijeće je suglasno da se za potrebe rada Vijeća Mjesnog odbora iz točke 1. ovog Zaključka sklopi ugovor o zakupu poslovnog prostora sa Jagicom Antolović, Čulinečka cesta 230, ukupne površine površine 32m², sukladno ponudi koja je sastavni dio ovog zaključka.
1. Ovaj se zaključak dostavlja Gradskom uredu za mjesnu samoupravu na daljnje postupanje.



Ad 9 - Prijedlog zaključka o izgradnji parka za pse
Predsjednik otvara raspravu.
D. Šereg podržava ovaj prijedlog.
M. Cetinja smatra da bi u mjesnim odborima u kojima nema dječjih igrališta, kao što je to Mjesni odbor Donja Dubrava, prioritet trebala biti upravo izgradnja tih igrališta, a ne parkova za pse.
K. Ešegović također ističe kako nema ništa protiv parkova za pse, ali bi se prvenstveno trebala graditi dječja igrališta tamo gdje ih nema, a ne parkovi za pse. Područje Mjesnog odbora Stari Retkovec nema niti jednu klupu, a kamoli park za djecu.
Predsjednik napominje da građanka koja je pokrenula peticiju čak nije iz Donje Dubrave, već živi na Sveticama. Osim toga, u peticiji predlažu površinu namijenjenu za izgradnju objekta mjesnog odbora Donja Dubrava, a u Vukovarskoj površinu na kojoj je dječje igralište.  
D. Šereg smatra vrlo neodgovornim dovođenje pasa navečer, kada nema djece u to dječje igralište. 
Po završetku rasprave Vijeće uz 14 glasova „za“ i 1 „suzdržanim“ glasom donosi

   Z A K L J U Č A K
o prijedlogu izgradnje parka za pse

1. Vijeće je razmotrilo prijedlog Monike Santo i građana za izgradnju parka za pse na području mjesnih odbora Donja Dubrava, „Ivan Mažuranić i „30 svibnja 1990.“.
2. Na osnovi zaključaka vijeća Mjesnih odbora Donja Dubrava, „Ivan Mažuranić“ i „30. svibnja 1990.“, Vijeće Gradske četvrti navedeni će prijedlog razmatrati u narednom razdoblju jer je Plan prioriteta za 2018. godinu već predložen.
3. Ovaj zaključak dostavlja se Moniki Santo.


Ad 10 - Prijedlog zaključka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopunama Statuta Grada Zagreba
Predsjednik pojašnjava Prijedlog statutarne odluke te ističe da se čl. od 13. do 18. odnose na vijeća gradskih četvrti i mjesnih odbora i otvara raspravu o Prijedlogu zaključka. Do sada je gradonačelnik mogao raspustiti vijeće, a sada bi to pravo imala Gradska skupština. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu statutarne odluke o 
izmjenama i dopunama Statuta Grada Zagreba

1. Vijeće Gradske četvrti Donja Dubrava razmotrilo je Prijedlog statutarne odluke o izmjenama i dopunama Statuta Grada Zagreba te na njega nema primjedbi niti  prijedloga.
1. Ovaj Zaključak dostavlja se Stručnoj službi gradonačelnika.

b) Prijedlog Odluke o izmjenama i dopunama Odluke o nerazvrstanim cestama
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu Odluke o izmjenama
i dopunama Odluke o nerazvrstanim cestama

1. Vijeće Gradske četvrti Donja Dubrava razmotrilo je Prijedlog Odluke o izmjenama i dopunama Odluke o nerazvrstanim cestama, te na njega nema primjedbi niti  prijedloga.
2. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.


c) Prijedlog plana razvoja sustava civilne zaštite Grada Zagreba za 2018.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu plana razvoja
sustava civilne zaštite Grada Zagreba za 2018.

1. Vijeće Gradske četvrti Donja Dubrava razmotrilo je Prijedlog plana razvoja sustava civilne zaštite Grada Zagreba za 2018. i Zaključak o izmjeni Prijedloga plana razvoja sustava civilne zaštite Grada Zagreba za 2018. te na isto nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


d) Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o načinu pružanja javne
usluge prikupljanja miješanog komunalnog otpada i biorazgradivog 
komunalnog otpada i usluga povezanih s javnom uslugom u Gradu Zagrebu

1. Vijeće Gradske četvrti Donja Dubrava razmotrilo je Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


e) Prijedlog odluke o dopunama Odluke o komunalnoj naknadi
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o dopunama
Odluke o komunalnoj naknadi

1. Vijeće Gradske četvrti Donja Dubrava razmotrilo je Prijedlog odluke o dopunama Odluke o komunalnoj naknadi te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


f) Prijedlog odluke o utvrđivanju prestanka važenja odluka Gradske skupštine Grada Zagreba o izradi urbanističkih planova uređenja/ izradi izmjena i dopuna urbanističkih planova uređenja
Predsjednik otvara raspravu o Prijedlogu zaključka. Bez rasprave Vijeće uz 14 glasova „za“ i 1 „suzdržanim“ glasom donosi
Z A K L J U Č A K 
o davanju mišljenja o Prijedlogu odluke o utvrđivanju prestanka važenja 
odluka Gradske skupštine Grada Zagreba o izradi urbanističkih planova 
uređenja/ izradi izmjena i dopuna urbanističkih planova uređenja

1. Vijeće Gradske četvrti Donja Dubrava razmotrilo je Prijedlog odluke o utvrđivanju prestanka važenja odluka Gradske skupštine Grada Zagreba o izradi urbanističkih planova uređenja/ izradi izmjena i dopuna urbanističkih planova uređenja, te na njega nema primjedbi niti  prijedloga.
2. Ovaj Zaključak dostavlja se Gradskom uredu za strategijsko planiranje i razvoj Grada, Sektoru za prostorno i urbanističko planiranje.


g) Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o raspoređivanju sredstava
za redovito godišnje financiranje političkih stranaka i gradskih 
zastupnica/zastupnika izabranih s liste grupe birača u 2018.

1. Vijeće Gradske četvrti Donja Dubrava razmotrilo je Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


h) Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izmjenama i dopunama Odluke o 
uvjetima, načinu i kriterijima sufinanciranja obnove pročelja višestambenih zgrada

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


i) Prijedlog zaključka o davanju prethodne suglasnosti za donošenje odluke o prestanku društva, promjeni tvrtke i imenovanju likvidatora trgovačkog društva Terme Zagreb d.o.o.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o davanju prethodne suglasnosti za donošenje odluke o prestanku društva, promjeni tvrtke i imenovanju 
likvidatora trgovačkog društva Terme Zagreb, d.o.o.

1. Vijeće Gradske četvrti Donja Dubrava razmotrilo je Prijedlog zaključka o davanju prethodne suglasnosti za donošenje odluke o prestanku društva, promjeni tvrtke i imenovanju likvidatora trgovačkog društva Terme Zagreb d.o.o. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


j) Prijedlog programa međugradske i međunarodne suradnje
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa 
međugradske i međunarodne suradnje

1. Vijeće Gradske četvrti Donja Dubrava razmotrilo je Prijedlog programa međugradske i međunarodne suradnje. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.



k) Prijedlog zaključka o prihvaćanju Sporazuma o provedbi integriranih teritorijalnih ulaganja u okviru Operativnog programa „Konkurentnost i kohezija“ u financijskom razdoblju 2014.-2020.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o prihvaćanju Sporazuma o
provedbi integriranih teritorijalnih ulaganja u okviru Operativnog programa
„Konkurentnost i kohezija“ u financijskom razdoblju 2014. – 2020.

1. Vijeće Gradske četvrti Donja Dubrava razmotrilo je Prijedlog zaključka o prihvaćanju Sporazuma o provedbi integriranih teritorijalnih ulaganja u okviru Operativnog programa „Konkurentnost i kohezija“ u financijskom razdoblju 2014. – 2020. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


l) Prijedlog zaključka o davanju prethodne suglasnosti na Odluku o promjeni djelatnosti ustanove Regionalne energetske agencije Sjeverozapadne Hrvatske i sklapanju Dodatka II. Sporazumu o osnivanju ustanove Regionalna energetska agencija Sjeverozapadne Hrvatske
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o davanju prethodne suglasnosti na
Odluku o promjeni djelatnosti ustanove Regionalne energetske agencije 
Sjeverozapadne Hrvatske i sklapanju Dodatka II. Sporazumu o osnivanju 
ustanove Regionalna energetska agencija Sjeverozapadne Hrvatske

1. Vijeće Gradske četvrti Donja Dubrava razmotrilo je Prijedlog zaključka o davanju prethodne suglasnosti na Odluku o promjeni djelatnosti ustanove Regionalne energetske agencije Sjeverozapadne Hrvatske i sklapanju Dodatka II. Sporazumu o osnivanju ustanove Regionalna energetska agencija Sjeverozapadne Hrvatske te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


m) Prijedlog zaključka o utvrđivanju popisa poslovnih prostora koji su predmet neposredne prodaje
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o utvrđivanju popisa 
poslovnih prostora koji su predmet neposredne prodaje

1. Vijeće Gradske četvrti Donja Dubrava razmotrilo je Prijedlog zaključka o utvrđivanju popisa poslovnih prostora koji su predmet neposredne prodaje te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 11 - Pitanja, prijedlozi i obavijesti
Predsjednik napominje vijećnicima da su dobili odgovore na neke zaključke sa 7. sjednice. Između ostalog procjenu vrijednosti zemljišta na kojem se planira gradnja spomen parka Pavla Spudića. Za otkup tog zemljišta osigurat će se sredstva Planom komunalnih aktivnosti za ovu godinu.
Z. Žvorc traži da se pošalje upit policiji radi postavljanja kamera za nadzor brzine na raskrižju I. Trnava – Osječka – Ulica kneza Branimira.

Budući da više nije bilo pitanja i prijedloga, predsjednik zaključuje sjednicu u 17,40 sati. 

KLASA: 026-02/18-01/79				
URBROJ: 251-06-11-4-18-15
Zagreb, 29. siječnja 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava

   Milan Draženović, dipl. ing., v.r.

